OpenLLM-France/wikimedia huggingface dataset:
# Labeo potail

Labeo potail és una espècie de peix cipriniforme de la família dels ciprínids.

## Morfologia

Els mascles poden assolir els 30 cm de longitud total.

## Distribució geogràfica

Es troba a l'Índia.

## Referències

* 1 2 FishBase (anglès)
* ↑ Talwar, P.K. i A.G. Jhingran, 1991. Inland fishes of India and adjacent countries. vol 1. A.A. Balkema, Rotterdam. 541 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828. .
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Les Espesses

Les Espesses és una partida de camps de conreu parcialment abandonats del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble d'Erinyà.
Està situada molt a prop i al nord-oest d'Erinyà, també al nord i oest de la Pista de Serradell, a ponent del Cap del Camp.

## Enllaços externs

* Institut Cartogràfic de Catalunya; cal fer dos passos d'aproximació
# Le avventure di Topo Gigio

Le avventure di Topo Gigio és una pel·lícula italiana d'animació dirigida el 1961 per Federico Caldura i Luca de Rio.

## Sinopsi

És la primera aventura cinematogràfica de Topo Gigio, un ratolí antropomorf creat per l'esposa de Caldura, Maria Perego, graciós, romàntic i innocent. S'embarca cap a la Lluna en un coet d'invenció pròpia, acompanyat de Rosy Rosicchia i el cuc Giovannino. Però el viatge acaba abans d'hora enmig del lloc més insospitat, on es veuen amenaçats per un màgic.

## Veus

* Armando Benetti
* Ignazio Colnaghi
* Carlo Delfini
* Ignazio Dolce
* Peppino Mazzulo - Topo Gigio
* Federica Milani
* Ermanno Roveri
* Milena Zini

## Reconeixements

Fou exhibida en la secció oficial del Festival Internacional de Cinema de Sant Sebastià 1963. També va guanyar el Premi Pelayo al Festival Internacional de Cinema de Gijón.

## Referències

* ↑ Pel·lícules a la selecció de 1963 al web del Festival
* ↑ Las aventuras de Topo Gigio y Vals con Bashir a gijon.es

## Enllaços externs

* Le avventure di Topo Gigio, fragment mostrat el 2012 al Festival de Cinema de Gijón
# San Emiliano (Lleó)

San Emiliano (Santu Michanu en lleonès) és un municipi de la província de Lleó, a Castella i Lleó. Pertany a la comarca de Babia. Limita al nord amb el Principat d'Astúries; al sud els municipis de Murias de Paredes i Riello; a l'oest amb el municipi de Cabrillanes i a l'est amb el municipi de Sena de Luna.
El municipi té 721 habitants (INE 2007) i dista 73 km de Lleó
A més de la capital, el municipi inclou altres 13 localitats rurals:
* Candemuela
* Cospedal
* Genestosa
* La Majúa
* Pinos
* Riolago
* Robledo de Babia
* San Emiliano
* Torrebarrio
* Torrestio
* Truébano
* Villafelíz de Babia
* Villargusan
* Villasecino

## Lingüística

El Pachuezu és el nom que rep la variant de lleonès arrelada en la zona i que també és parlat en la veïnes comarques de Laciana i Luna. D'entre les seves característiques, destaca la palatalització de la l- i -ll- llatines en l'al·lòfon africat sord denominat che vaqueira (la representació del qual s'ha realitzat tradicionalment amb les grafies ts).
Les formes tradicionals de les localitats de San Emiliano són:
* Candemuela
* Cuspedal
* Xenestosa
* La Maxuga
* Pinus
* Riuláu
* Rubléu
* Santu Mitsanu
* Turrebarriu
* Turrestíu
* Truébanu
* Vitsafelíz
* Vitsargusán
* Vitsasecinu
# Magnolia

«Magnolia» té aquests significats:
* Magnolia (gènere)
* Magnolia (pel·lícula)
* Toponímia:
** Magnolia (Arkansas)
** Magnolia (Carolina del Nord)
** Magnolia (Delaware)
** Magnolia (Iowa)
** Magnolia (Minnesota)
** Magnolia (Mississipi)
** Magnolia (Nova Jersey)
** Magnolia (Ohio)
** Magnolia (Texas)
** Elwood-Magnolia, concentració de població designada pel cens dels Estats Units a l'estat de Nova Jersey
# Ben M'sick (prefectura)

Ben M'sick (en àrab ابن امسيك, Ibn Imsīk; en amazic ⴱⴰⵏ ⵎⵙⵉⴽ) és un districte de la ciutat de Casablanca, dins la prefectura de Casablanca, a la regió de Casablanca-Settat, al Marroc. Segons el cens de 2014 tenia una població total de 248.138 persones. Comprèn els barris (arrondissements) de Ben M'sick i Sbata.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Hexolobodon phenax

Hexolobodon phenax és una espècie extinta de rosegador de la família dels capròmids. Era endèmica de la Hispaniola (Haití i República Dominicana). No se sap gaire cosa sobre el seu hàbitat i la seva història natural. La presència de fòssils d'aquesta espècie juntament amb restes de rates indica que no s'extingí fins després de l'arribada dels colons europeus.

## Referències

* ↑ Turvey, S.; Helgen, K. Hexolobodon phenax. UICN 2008. Llista Vermella d'espècies amenaçades de la UICN, edició 2008, consultada el 2 agost 2017.
# L'emperadriu del Paral·lel

L'emperadriu del Paral·lel és una obra de teatre musical, dividida en tres actes, escrita per l'autora badalonina Lluïsa Cunillé. Aquesta obra fou estrenada la nit del 6 de maig de 2021 a la Sala Gran del Teatre Nacional de Catalunya amb direcció de Xavier Albertí.
L'acció té lloc durant l'any 1930, justament uns mesos abans de la declaració de la II República. A més a més, l'autora ubica l'acció en els nous barris perifèrics de la ciutat, com El Raval, caracteritzats per la immigració nouvinguda i un ambient decadent. Destaca l'avinguda del Paral·lel, centre del món teatral i oci nocturn de l'època, ja que la majoria dels personatges sorgeixen d'aquest ambient. L'obra gira al voltant de la Palmira Picart, inspirada en una cupletista de l'època, ambdues artistes molt aclamades per la ciutat. El títol de l'obra sorgeix del fet que l'artista fos coneguda com l'Emperadriu del Paral·lel, com la seva contrapart real que era anomenada la Reina del Paral·lel. En l'obra es barregen personatges històrics com Valle-Inclán, Ferrer i Guàrdia i Alejandro Lerroux amb personatges procedents de la seva imaginació.

## Argument

A pocs mesos de la declaració de la II República, Barcelona està de dol per la mort de la Palmira Picard, coneguda com a "Emperadriu del Paral·lel". Aquella nit, els diferents artistes de l'escenari, pensadors bohemis i membres de moviments llibertaris de la gran avinguda barcelonina es troben al bar La Tranquil·litat per beure a la salut i memòria de l'artista més estimada de la ciutat durant els anys vint.
Els dos personatges principals que dirigeixen l'acció son la germana del propietari del bar on es reuneixen els personatges, Clara Cisteró i el seu contertulià Roc Alsina. Aquest últim inspirat en el barceloní Francisco Madrid, sobretot per la seva vessant de cronista i periodista per a diaris i revistes com «La Publicidad» i «La Lucha». Alsina ha sigut encarregat amb la redacció de l'epitafi de la tomba de Palmira Picard i, en el transcurs d'una nit, recorrerà la ciutat en busca de què escriure en honor de l'actriu.

## Referències

* 1 2 «L’Emperadriu del Paral·lel». [Consulta: 8 juliol 2021].
* ↑ Albertí, xavier Programa de sala, 01-02-2021.
* 1 2 Marin Silvestre, Dolors. Pròleg a l'Emperadriu del Paral·lel. Arola Editors, Febrer 2021. ISBN 978-84-123179-4-7.
* ↑ «Lluïsa CUNILLÉ, L’Emperadriu del Paral·lel». Lluïsa CUNILLÉ, L’Emperadriu del Paral·lel.
* ↑ «Madrid, Francesc | Corpus Literari Ciutat de Barcelona». [Consulta: 8 juliol 2021].
# Zavalla

Zavalla és una població dels Estats Units a l'estat de Texas. Segons el cens del 2000 tenia 647 habitants.

## Demografia

Segons el cens del 2000, Zavalla tenia 647 habitants, 268 habitatges, i 176 famílies. La densitat de població era de 118,4 habitants per km².
Dels 268 habitatges en un 34% hi vivien nens de menys de 18 anys, en un 48,1% hi vivien parelles casades, en un 12,7% dones solteres, i en un 34% no eren unitats familiars. En el 30,6% dels habitatges hi vivien persones soles el 15,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,99.
Per edats la població es repartia de la següent manera: un 26,6% tenia menys de 18 anys, un 9% entre 18 i 24, un 26,1% entre 25 i 44, un 24,7% de 45 a 60 i un 13,6% 65 anys o més.
L'edat mediana era de 36 anys. Per cada 100 dones de 18 o més anys hi havia 87,7 homes.
La renda mediana per habitatge era de 21.806 $ i la renda mediana per família de 28.750 $. Els homes tenien una renda mediana de 30.577 $ mentre que les dones 20.000 $. La renda per capita de la població era de 13.049 $. Aproximadament el 22% de les famílies i el 28,1% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Zavalla». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 12 agost 2010].
* ↑ «Geographic Comparison Table- Zavalla». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Lisa Steiner

Lisa Steiner és professora d'immunologia en el Departament de Biologia a l'Institut de Tecnologia de Massachusetts MIT als EUA. Quan va ingressar al MIT l'any 1967, va ser la primera dona a la facultat com a membre del departament. L'objectiu de la seva recerca era l'evolució i desenvolupament del sistema immunitari, utilitzant com a model l'organisme del peix zebra.

## Educació inicial

Steiner va néixer a Àustria però va deixar aquest país amb la seva mare poc abans de l'annexió d'Àustria per alemanya coneguda amb el mot Anschluss. Va estar la resta de la seva infantesa a Reines, Nova York. Va guanyar el premi Westinghouse de Recerca en Ciència com a estudiant d'institut i va escollir seguir estudis en matemàtiques a la Universitat Swarthmore on va rebre la llicenciatura. El seu interès va canviar i abandonà els estudis per obtenir la llicenciatura en matemàtiques a la Universitat de Princeton perquè el departament no admetia a dones; en comptes d'això, va assistir durant un breu període de formació a la Universitat Harvard abans de decidir d'inscriure's per seguir la carrera de ciències de la salut. Va rebre el grau de doctorat per l'Escola de Medicina de Yale l'any 1959. Llavors va treballar com a post graduada amb Herman Eisen a l'Escola de Medicina de la Universitat de Washington, on va començar els seus treballs de recerca en immunologia.

## Carrera acadèmica

Steiner va ser contractada al MIT l'any 1967 per Jack Buchanan, responsable de la Divisió de Bioquímica dins del departament de biologia i que buscava nous llicenciats joves externament. Steiner va continuar al MIT de llavors ençà i actualment (2018) continua mantenint un programa actiu de recerca. Steiner es va implicar en els esforços dirigits per Nancy Hopkins als treballs de la qual es van unir Mary-Lou Pardue entre altres per estudiar els efectes de la discriminació de gènere sobre les dones al MIT i portar el problema a l'atenció del llavors degà Charles Vest.$^{:188}$
Steiner va rebre una beca de la Fundació Helen Hay Whitney per treballar amb Eisen i ha continuat la seva implicació en aquella organització, actualment amb el grau de vicepresidenta.

## Recerca

Els treballs d'investigació de Steineres se centren en l'evolució i desenvolupament del sistema immune en els vertebrats, utilitzant com a organisme model el peix zebra (Danio rerio). L'interès primordial del grup són els esdeveniments inicials en la diferenciació cel·lular que defineix el llinatge limfòciticc i en el desenvolupamt dene òrgans.d. Steiner també ha treballat sobre la genètica molecular del sisma immune del peix zebrare.

## Enllaços externs

* Una Conversa amb Lisa Steiner. Vídeo del MIT

## Referències

* ↑ «Colleagues honor Professor Lisa Steiner of biology», 30-05-2008. [Consulta: 5 agost 2016].
* ↑ «Lisa A. Steiner». [Consulta: 5 agost 2016].
* ↑ Chen, Lan-Bo; Hartman, Stan; Shuguang, Zhang «John M. Buchanan (1917-2007)». Protein Science. 16 (11), 01-11-2007, pàg. 2578–2579.
* ↑ Kaiser «Becoming MIT : moments of decision.». MIT Press., Any 2010.
* ↑ «Organization». [Consulta: 5 agost 2016].
* ↑ «Zfin Lab: Steiner Lab». [Consulta: 5 agost 2016].
# Gymnothorax kontodontos

Gymnothorax kontodontos és una espècie de peix de la família dels murènids i de l'ordre dels anguil·liformes.

## Distribució geogràfica

Es troba a les Illes de la Línia.

## Referències

* ↑ Bloch M. E. 1795. Naturgeschichte der ausländischen Fische. Berlin. Naturg. Ausl. Fische v. 9. i-ii + 1-192.
* ↑ BioLib
* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Magno Alves de Araújo

Magno Alves d'Araújo (Aporá, Brasil, 13 de gener de 1976) és un futbolista brasiler. Va disputar 3 partits amb la selecció del Brasil.

## Referències

* ↑ National Football Teams
# Gymnothorax longinquus

Gymnothorax longinquus és una espècie de peix de la família dels murènids i de l'ordre dels anguil·liformes.

## Distribució geogràfica

Es troba al sud-oest del Pacífic.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons (1994).
* Smith, D.G., 1994. Catalog of type specimens of recent fishes in the National Museum of Natural History, Smithsonian Institution, 6: Anguilliformes, Saccopharyngiformes, and Notacanthiformes (Teleostei: Elopomorpha). Smithson. Contrib. 566:50 p.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Manuel Alcalá del Olmo

Manuel Alcalá del Olmo (1845, Màlaga - ?) fou membre del Congrés dels Diputats d'Espanya per diversos districtes de l'illa de Puerto Rico durant quatre legislatures, des del 17 de maig de 1878 fins al 29 de desembre de 1890.
Era membre d'una coneguda família malaguenya i formava part del Partit Liberal Conservador. En 1874 figurava com a secretari de la Diputació Provincial de Puerto Rico. Fou un dels cavallers que el dia 30 d'abril de 1876 es van reunir a l'Ajuntament de la ciutat porto-riquenya de San Juan, amb el propòsit d'establir un ateneu científic, artístic i literari. Va formar part de la primera Junta Directiva de l'Ateneu Porto-riqueny. En 1881 formava part del Partit Espanyol sense Condicions.
A les Eleccions generals espanyoles de 1876 va ser triat diputat per a la circumscripció de Vega Baja per la Junta Provincial de Puerto Rico, obtenint 504 vots de 520 votants en un cens electoral de 960 electors. Va ser una elecció parcial escrutada el 5 de març de 1878, celebrada després de la baixa del diputat Ambrosio Martorell Arabigt.
A les Eleccions generals espanyoles de 1881 va ser elegit diputat per a la circumscripció d'Arecibo per la Junta Provincial de Puerto Rico, obtenint 92 vots de 97 votants en un cens electoral de 166 electors. En les Eleccions generals espanyoles de 1884 va ser reelegit per aquesta mateixa circumscripció, obtenint 81 vots de 128 votants en un cens electoral de 379 electors. A En les Eleccions generals espanyoles de 1886 va ser elegit diputat per a la circumscripció de San Juan per la Junta Provincial de Puerto Rico, obtenint 102 vots de 151 votants en un cens electoral de 478 electors.

## Referències

* ↑ Congreso de los Diputados: Índice Histórico de Diputados 1810-1977
* ↑ l El Ateneo: efectivo animador de nuestra cultura.
* ↑ FUNCIÓN DEL ATENEO EN EL PROCESO HISTÓRICO DE PUERTO RICO
* ↑ «POMARROSAS, LA HISTORIA POLÍTICA DE MI PATRIA: DIPUTADOS PUERTORRIQUEÑOS A LAS CORTES ESPAÑOLAS, 1809-1898.». Arxivat de l'original el 2012-04-24. [Consulta: 23 abril 2016].
* ↑ 32.
* ↑ 34.
* ↑ 35.
* ↑ 36.
# Benjamin Johnson

Benjamin Anthony Johnson (Waltham Forest, Anglaterra, Regne Unit; 24 de gener de 2000) és un futbolista anglès. Juga com a defensa i el seu equip actual és el West Ham United de la Premier League d'Anglaterra.
Johson va entrar a les categories inferiors del West Ham United a l'edat de 7 anys. Originalment jugava d'extrem, encara que en anar progressant les categories per edats va canviar a defensa. Va signar el seu primer contracte professional amb el club el 18 de gener de 2018.
Va debutar amb el primer equip el 27 de febrer de 2019 en una derrota per 1-0 davant el Mancherter City en partit de la Premier League a l'Etihad Stadium.
Johnson és nebot de Paul Parker, exinternacional anglès i jugador del Manchester United FC i cosí de Ledley King, internacional anglès i defensor del Tottenham Hotspur FC.

## Referències

* 1 2 «Ben Johnson | West Ham United». www.whufc.com. [Consulta: 4 agost 2019].
* ↑ Inkersole, Sam. «Who is Ben Johnson? The West Ham teen making senior debut against Man City» (en anglès). footballlondon, -27 febrer 2019. [Consulta: 4 agost 2019].
* ↑ Inkersole, Sam. «Confirmed West Ham team vs Man City: Johnson makes senior debut» (en anglès). footballlondon, 27-02-2019. [Consulta: 4 agost 2019].
* ↑ Jones, Rich. «Ben Johnson's famous family as West Ham youngster starts vs Man City» (en anglès). mirror, 27-02-2019. [Consulta: 4 agost 2019].

## Enllaços externs

* Ben Johnson en el lloc web del West Ham United
* Ben Johnson en Transfermarkt
* Ben Johnson en Soccerway
# Xifratge de Transposició per Columnes

La Transposició per Columnes (en anglès Columnar Transposition) és un tipus de xifratge per transposició que consisteix a escriure el missatge en una graella d'amplada escollida i posteriorment extreure'l de la graella columna per columna.

## Encriptació

Per a realitzar l'encriptació el primer que hem de fer és escollir una paraula clau. Aquesta determinarà dues de les variables que ens ocupen: en primer lloc la seva amplada serà la l'amplada de la graella on escriurem el missatge, i en segon lloc la posició de les seves lletres dins l'alfabet determinarà en quin ordre llegim les columnes.
Per exemple, si escollim la paraula "pernil", la nostra graella serà d'amplada 6, i n'obtindrem les columnes segons l'ordre 2-5-6-4-1-3 (la e és la primera a l'alfabet... la r l'última).
Un cop escollida la paraula, escriurem la graella amb el missatge. En aquest cas "avui estic editant la wikipedia".
En aquest cas, hem omplert els espais que sobraven de l'última fila amb caràcters qualssevol (caràcters nuls). Aquesta opció és el que anomenem el cas "regular".
Evidentment, escollir les tres lletres aleatòriament (en lloc d'escollir XYZ, que van seguides a l'alfabet i són estranyes) amagaria millor la tècnica utilitzada.
Per acabar, es copia la graella, però aquesta vegada llegint per columnes (per ordre alfabètic, segons les lletres de la paraula clau). En aquest cas, a més, hem posat espais a la resposta cada quatre lletres per tal de facilitar-ne la lectura i per dissimular l'espaiat original del missatge (la qual cosa era una pràctica habitual).
En el cas "irregular" (sense omplir els forats que sobren) quedaria de la manera següent:
Com veiem, algunes columnes quedaran més llargues que les altres (i això en dificulta el desxifratge).

## Referències

* ↑ Lasry, George. A Methodology for the Cryptanalysis of Classical Ciphers with Search Metaheuristics (en anglès). Kassel University Press GmbH, 2018, p. 61. ISBN 9783737604581.

## Vegeu també

* Xifratge per transposició
* Xifratge per substitució
* Xifratge clàssic
* Xifratge Rail Fence
# Kelita Zupancic

Kelita Zupancic (Whitby, 9 de maig de 1990) és una esportista canadenca que competeix en judo, guanyadora d'una medalla als Jocs Panamericans de 2015, i vuit medalles al Campionat Panamericà de Judo entre els anys 2009 i 2016.

## Palmarès internacional

Jocs Panamericans :
| Any | Lloc | Medalla | Categoria |
| 2015 | Toronto ( Canadà) | 1 | –70 kg |
| Campionat Panamericà ||||
| Any | Lloc | Medalla | Categoria |
| 2009 | Buenos Aires ( Argentina) | 3 | –70 kg |
| 2010 | San Salvador ( El Salvador) | 1 | –70 kg |
| 2011 | Guadalajara ( Mèxic) | 3 | –70 kg |
| 2012 | Mont-real ( Canadà) | 3 | –70 kg |
| 2013 | San José ( Costa Rica) | 1 | –70 kg |
| 2014 | Guayaquil ( Equador) | 2 | –70 kg |
| 2015 | Edmonton ( Canadà) | 1 | –70 kg |
| 2016 | l'Havana ( Cuba) | 2 | –70 kg |

## Referències

* ↑ Kelita Zupancic Arxivat 2012-12-17 a Wayback Machine. en Sports-reference.com (SR/Olympic Sports) (anglès)
* ↑ Kelita Zupancic en Judoinside.com (anglès)

## Enllaços externs

* Judoinside
* Facebook
* 2012 Summer Olympics -70 kg category match Arxivat 2013-11-10 a Wayback Machine. Kelita Zupancic vs. Lucie Decosse (Judo Portal)
# San Elizario

San Elizario és una concentració de població designada pel cens dels Estats Units a l'estat de Texas. Segons el cens del 2009 tenia 13.524 habitants.

## Demografia

Segons el cens del 2000, San Elizario tenia 11.046 habitants, 2.624 habitatges, i 2.440 famílies. La densitat de població era de 429,5 habitants per km².
Dels 2.624 habitatges en un 67,3% hi vivien nens de menys de 18 anys, en un 73,8% hi vivien parelles casades, en un 15,2% dones solteres, i en un 7% no eren unitats familiars. En el 6,3% dels habitatges hi vivien persones soles el 2,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,21 i el nombre mitjà de persones que vivien en cada família era de 4,4.
Per edats la població es repartia de la següent manera: un 42,3% tenia menys de 18 anys, un 11% entre 18 i 24, un 28,6% entre 25 i 44, un 13,4% de 45 a 60 i un 4,7% 65 anys o més.
L'edat mediana era de 22 anys. Per cada 100 dones de 18 o més anys hi havia 94,4 homes.
La renda mediana per habitatge era de 20.145$ i la renda mediana per família de 20.772$. Els homes tenien una renda mediana de 16.689$ mentre que les dones 12.648$. La renda per capita de la població era de 5.915$. Aproximadament el 40,2% de les famílies i el 44,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- San Elizario». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- San Elizario». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].